Vrste Pokémona

Većina Pokémona, ako ne i svi, uče tehnike posebnog tipa kojeg su i oni sami, kao i osnovne fizičke napade. Na primjer, Električni tip Pikachu može naučiti napade Normalnog tipa kao što su Režanje (Growl) i Brzi napad (Quick Attack), ali i Električne napade kao Gromoviti šok (Thundershock) i Gromoviti val (Thunder Wave). Pokémoni dobijaju dodatan bonus u jačini napada koji se podudaraju s njihovim tipom, množeći štetu koju napad uzrokuje sa 1.5. Ovo je poznato i kao "same type attack bonus",ili STAB. Na primjer, Pikachu (Električni tip Pokémona) uzrokovat će veću štetu Udarom groma (Thunderbolt), koji je Električni napad, nego Raticate (Normalni tip Pokémona) sa jednakim statistikama. Normalni tipovi napada isto dobijaju STAB, unatoč glasinama da ne dobijaju. Kombiniran s dvostrukom prednošću nad određenom vrstom Pokémona, STAB može uzrokovati ukupno 6 puta veću štetu od uobičajene (npr. Električni tip Pikachu koristi Električni napad na Mantinea, koji je Pokémon Vodenog i Letećeg tipa). STAB napad sa dvostrukom prednošću nad određenim tipom Pokémona, kritičnim udarcem (koji ga ponovo množi sa 2) i predmetom koji povećava određenu vrstu napada(x 1.1) može uzrokovati štetu od ukupno 13.2 puta veću od uobičajene.

 Popis Pokémon tipova (vrsta) 

 Buba Pokémoni 

Bube Pokémoni najčešće su Pokémoni koji nalikuju na člankonošce, insekte, a poneki i na pauke. Napadi Buba Pokémona obično uključuju korištenje dijelove tijela kukaca. Bube Pokémoni općenito se smatraju slabima, iako ima nekih izuzetaka koji su poprilično moćni  kao što je Heracross. Drugi primjeri Buba Pokémona jesu Silcoon, Butterfree, Ledian, Ariados i Wurmple. Neki od Buba-napada koje Pokémon može naučiti jesu Mega rog (Megahorn), Bijesni rezač (Fury Cutter) i Streličasti projektil (Pin Missile).

Slabost na: Vatrene, Leteće, Kamene
Otpornost na: Borbene, Travnate, Zemljane
Super učinkoviti protiv: Mračnih, Travnatih, Psihičkih
Neučinkoviti protiv: Borbenih, Vatrenih, Letećih, Duhova, Otrovnih, Čeličnih

 Mračni Pokémoni 

U japanskoj verziji, ovaj se tip Pokémona naziva Zlim (Evil) tipom Pokémona. Prema tvrdnjama Pokédexa, Mračni Pokémoni uglavnom imaju lošu reputaciju i zlu narav. Mračni Pokémoni poznati su po tome što imaju opake napade kao što je Ugriz (Bite) ili Lopov (Thief). Primjeri Mračnih Pokémona uključuju Pokémone kao što su Tyranitar, Absol, Mightyena, Umbreon, Houndoom i Sneasel. Pojedini Pokémoni koji su svrstani kao Mračni Pokémoni krivo su shvaćeni, poput Absola, za kojeg se smatra da donosi nesreću jer se uvijek pojavljuje u gradovima i naseljima koje će ubrzo pogoditi neka prirodna katastrofa, dok zapravo, on pokušava upozoriti ljude da se sklone. Neki od češćih Mračnih napada koje Pokémoni mogu naučiti jesu Ugriz (Bite), Lopov (Thief) i Drobljenje (Crunch).

Slabost na: Bube, Borbene
Otpornost na: Mračne, Duhove
Imunitet na: Psihičke
Super učinkoviti protiv: Duhova, Psihičkih
Neučinkoviti protiv: Mračnih, Borbenih, Čeličnih

 Zmaj Pokémoni 

Zmaj Pokémoni su, najjednostavnije rečeno, zmajevi. Njihovi napadi uključuju korištenje pandža i daha. Zmaj Pokémoni imaju malo slabosti, ali njihova su najveća slabost Pokémoni Ledenog tipa, jer je veliki broj Zmaj-Pokémona Letećeg tipa, što uzrokuje četverostruku štetu od Ledenih napada (ili šesterostruku sa STAB-om). Primjeri Zmaj Pokémona jesu Dragonite, Kingdra, Altaria, Flygon, Rayquaza, Salamence i Latios/Latias.

Postoji manji broj Pokémona koji nalikuju na zmajeve, ali nisu Zmaj-Pokémoni; npr. Charizard je Vatreni/Leteći tip, Gyarados je Vodeni/Leteći tip, Lapras je Vodeni/Ledeni tip, Aerodactyl je Kameni/Leteći tip, Steelix je Čelični/Zemljani tip, Tyranitar je Kameni/Mračni tip, Sceptile je Travnati tip, Aggron je Čelični/Kameni tip i Milotic je Vodeni tip Pokémona, iako neki od njih spadaju u Zmaj-grupu za uzgajanje (Charizard, Milotic, Gyarados i Sceptile). Neki od Zmaj-napada koje Pokémoni mogu naučiti jesu Zmajev bijes (Dragon Rage), Zmajev dah (Dragonbreath) i Slijepo nasilje (Outrage).

Slabost na: Zmajeve, Ledene
Otpornost na: Električne, Vatrene, Travnate, Vodene
Super učinkoviti protiv: Zmajeva
Neučinkoviti protiv: Čeličnih

 Električni Pokémoni 

Pokémoni Električnog tipa imaju napade koji su orijentirani na elektricitet. Električni tipovi često imaju visok Speed i Special Attack te pristojan Special Defense. Neki primjeri Električnih Pokémona jesu Pikachu, Elekid, Raichu, Manectric, Ampharos, Raikou, Plusle i Electrode.

Mnogi Električni napadi kod protivnika mogu izazvati Paralizu, status-efekt koji uvelike snižava Speed Pokémona koji je Paraliziran, i daje šansu od 25% da se protivnik neće moći pomaknuti i napasti sljedeći krug. Neki Električni napadi koje Pokémon može naučiti jesu Gromoviti šok (Thundershock), Udarni Val (Shock Wave) i Iskra (Spark).

Slabost na: Zemljane
Otpornost na: Električne, Leteće, Čelične
Super učinkoviti protiv: Vodenih, Letećih
Neučinkoviti protiv: Električnih, Travnatih, Zmajeva
Bez učinka na: Zemljane

 Borbeni Pokémoni 

Borbeni Pokémoni uče posebne fizičke napade koji se koriste u borilačkim vještinama, kao što je udaranje šakama i nogama. Primjeri Borbenih Pokémona jesu Hitmonchan, Lucario, Hariyama, Mankey i Machoke. Neki Borbeni napadi koje Pokémon može naučiti jesu Seizmičko bacanje (Seismic Toss), Udarac iz Visokog Skoka (Hi Jump Kick) i Dinamični udarac (Dynamicpunch)

Slabost na: Leteće, Psihičke
Otpornost na: Bube, Mračne, Kamene
Super učinkoviti protiv: Mračnih, Ledenih, Normalnih, Kamenih, Čeličnih
Neučinkoviti protiv: Buba, Letećih, Otrovnih, Psihičkih                       
Bez učinka na: Duhove

 Vatreni Pokémoni 

Vatreni Pokémoni izravno su povezani s toplinom, koja se često javlja u obliku plamena ili lave. Primjeri za Vatrene Pokémone jesu Ninetales, Magmar, Charmander, Cyndaquil, Torkoal, Moltres i Entei.

Vatreni napadi mogu Opeći protivničke Pokémone, te im tako smanjiti snagu fizičkih napada kao i HP svakog kruga. Vatreni Pokémoni imuni su na Opekline. Neki napadi Vatrenog tipa jesu Vatreni vrtlog (Fire Spin), Bacač plamena (Flamethrower) i Pregrijavanje (Overheat).

Slabost na: Zemljane, Kamene, Vodene
Otpornost na: Bube, Vatrene, Travnate, Ledene, Čelične
Super učinkoviti protiv: Buba, Travnatih, Ledenih, Čeličnih
Neučinkoviti protiv: Zmajeva, Vatrenih, Kamenih, Vodenih

 Leteći Pokémoni 

Leteći Pokémoni su Pokémoni koji mogu letjeti ili nalikuju pticama. Pretežito su nalik na ptice i zmajeve, ali ima iznimaka poput Gyaradosa, nalik na morsku zmiju, koji je Vodeni/Leteći Pokémon. Leteći Pokémoni nikada nisu bili samo jednog tipa – svi su Leteći Pokémoni dvostrukog tipa, najčešća je dvostruka kombinacija Normalan/Leteći Pokémon. Primjeri su Pidgey, Fearow, Doduo, Noctowl, Swellow i Farfetch'd. Neki od Letećih napada koje Pokémoni mogu naučiti jesu Zrcalno kretanje (Mirror Move), Napad krilima (Wing Attack) i Zračni udar (Aeroblast).

Slabost na: Električne, Ledene, Kamene
Otpornost na: Bube, Borbene, Travnate
Imunitet na: Zemljane
Super učinkoviti protiv: Buba, Borbenih, Travnatih
Neučinkoviti protiv: Električnih, Kamenih, Čeličnih

 Duh Pokémoni 

Pokémon Duhovi povezani su s natprirodnim silama, posebno s carstvom mrtvih. Njihove nadnaravne moći često uzrokuju status-efekte kako bi onesposobili protivnike. U videoigrama Pokémon Red, Blue i Yellow, Pokémon Duhove u divljini se nije moglo vidjeti bez posebne opreme, i bez nje ih se nije moglo uhvatiti i boriti se s njima. Primjeri Duh Pokémona jesu: Duskull, Gastly, Shedinja, Gengar, Banette i Misdraveus. Neki od Duh-napada koje Pokémoni mogu naučiti jesu Mračna loptica (Shadow Ball), Noćna sjena (Night Shade) i Noćna mora (Nightmare). U prvoj generaciji, postojala su samo 3 Duh Pokémona – i nijedan od njih nije bio "čistokrvni" Duh Pokémon; svi su imali dvostruke tipove.

Slabost na: Mračne, Duhove
Otpornost na: Bube, Otrovne
Imunitet na: Borbene, Normalne
Super učinkoviti protiv: Duhova, Psihičkih
Neučinkoviti protiv: Mračnih, Čeličnih
Bez učinka na: Normalne

Dvije iznimke Duh-napada koje ipak djeluju na Normalne Pokémone jesu Zbunjujuća zraka (Confuse Ray) i Noćna mora (Nightmare). Isto tako, Normalni i Borbeni Pokémoni mogu pogoditi Duh Pokémone ako su prethodno upotrijebili napad poput Dalekovidnosti (Foresight) ili Praćenje mirisa (Odor Sleuth). Napad kletve (Curse) djeluje drukčije kada ga upotrijebe Pokémon Duhovi.

 Travnati Pokémoni 

Travnati Pokémoni imaju sposobnosti i izgled povezan za svijet biljaka i prirode. Koriste mnogobrojne tehnike oporavka i tehnike koje mogu uzrokovati status-efekte u njihovu korist. Prije pojavljivanja Gold i Silver verzija, gotovo svi Travnati Pokémoni imali su dvostruki tip, te je većina bila Travnati/Otrovni tip, što je poricalo njihovu otpornost na Zemljane napade. Zapravo, samo je jedan Pokémon iz prve generacije bio "čistokrvnog" Travnatog tipa – Tangela. Čak i u kasnijim igrama, mnogi Travnati Pokémoni imaju dvostruki tip. Primjeri Travnatih Pokémona jesu: Bulbasaur, Tropius, Meganium, Treecko, Celebi, Hoppip i Sunflora. Neki od Travnatih napada koje Pokémoni mogu naučiti uključuju Šibanje viticom (Vine Whip), Sjemeni metak (Bullet Seed) i Čaroban list (Magical Leaf).

Slabost na: Bube, Vatrene, Leteće, Ledene, Otrovne
Otpornost na: Električne, Travnate, Zemljane, Vodene
Super učinkoviti protiv: Zemljanih, Kamenih, Vodenih
Neučinkoviti protiv: Buba, Zmajeva, Vatrenih, Letećih, Travnatih, Otrovnih, Čeličnih

 Zemljani Pokémoni 

Pokémoni Zemljanog tipa  snažni su Pokémoni povezani sa tlom i zemljom. Primjeri Zemljanih Pokémona jesu: Diglett, Dugtrio, Sandshrew, Swampert, Vibrava i Nidoqueen. Neki od napada Zemljanog tipa koje Pokémoni mogu naučiti jesu Potres (Earthquake), Kopanje (Dig) i Blatna pljuska (Mud Slap).

Slabost na: Travnate, Ledene, Vodene
Otpornost na: Otrovne, Kamene
Imunitet na: Električne
Super učinkoviti protiv: Električnih, Vatrenih, Otrovnih, Kamenih, Čeličnih
Neučinkoviti protiv: Buba, Travnatih
Bez učinka na: Leteće

 Ledeni Pokémoni 

Ledeni Pokémoni povezani su s hladnim stvarima i područjima. Obično imaju visok Special Defense i nizak Defense. Samo su tri od svih Ledenih Pokémona "čistokrvni" Ledeni tipovi (Snorunt, Glalie i Regice), svi su ostali dvostrukog tipa. Ipak, Ledeni Pokémoni imaju dosta slabosti, i još više ako su dvostrukog tipa. Primjeri za Ledene Pokémone jesu: Delibird, Jynx, Articuno, Spheal i Dewgong. Neki od moćnijih Ledenih napada koje Pokémoni mogu naučiti jesu Snježna mećava (Blizzard), Apsolutna ništica (Sheer Cold) i Ledena zraka (Ice Beam).

Mnogi Ledeni napadi imaju šansu da zamrznu protivnika, što onemogućuje kretanje protivnika dok se ne odmrzne. Ledeni Pokémoni ne mogu biti zamrznuti.

Slabost na: Borbene, Vatrene, Kamene, Čelične
Otpornost na: Ledene
Super učinkoviti protiv: Zmajeva, Letećih, Travnatih, Zemljanih
Neučinkoviti protiv: Vatrenih, Ledenih, Čeličnih, Vodenih

 Normalni Pokémoni 

Normalni Pokémoni imaju napade bazirane na standardnim napadima, kao što su Obaranje (Tackle) i Grebanje (Scratch) i nemaju nikakvu posebnu karakteristiku vezanu za ostale tipove, osim u slučaju dvostrukih tipova Pokémona s Normalnim Pokémonom. Kao takvi, Normalni Pokémonismatraju se "standardnim" tipom, obuhvaćajući Pokémone koji ne pripadaju nijednom drugom tipu. Normalni tipovi Pokémona većinom su sisavci ili bića koja nalikuju onima iz bajke, ali su gotovo svi divni i ljupki. Primjeri su: Togepi, Munchlax, Cleffa, Teddiursa, Skitty, Chansey, Azurill, Ditto, Jigglypuff, Clefairy i Togetic. Napadi Normalnog tipa nisu pretjerano učinkoviti protiv ijednog tipa, ali zato rijetki Pokémoni imaju otpornost na Normalne Pokémone. Neki od moćnijih Normalnih napada koje Pokémoni mogu naučiti jesu Trostruki Napad (Tri Attack), Snažna zraka (Hyper Beam) i Dvostruka Oštrica (Double Edge).

Slabost na: Borbene
Imunitet na: Duhove
Neučinkoviti protiv: Kamenih, Čeličnih
Bez učinka na: Duhove

 Otrovni Pokémoni 

Otrovni Pokémoni imaju neku otrovnu kvalitetu u sebi. Neki stvaraju otrov (Ekans, Seviper), neki su otrovne biljke (Bulbasaur, Oddish – ovi su dvostrukog Travnatog/Otrovnog tipa), dok su neki sastavljeni ili ispuštaju toksične kemikalije (Koffing, Grimer).

Mnogi Otrovni napadi mogu otrovati protivnika, što uzrokuje gubljenje HP-a na kraju svakog kruga borbe i nakon njenog završetka. Napadi kao što su Toksin (Toxic) i Otrovni očnjak (Poison Fang) uzrokuju Teško Trovanje, u tom slučaju količina štete uzrokovana otrovom povećava se na kraju svakog kruga. Još neki primjeri Otrovnih Pokémona jesu: Weezing, Gulpin, Arbok, Gloom i Victreebel. Neki moćniji Otrovni napadi jesu Muljevita bomba (Sludge Bomb), Otrovni rep (Poison Tail) i Toksin (Toxic).

Otrovni i Čelični Pokémoni imuni su na Trovanje.

Slabost na: Zemljane, Psihičke
Otpornost na: Bube, Borbene, Travnate, Otrovne
Super učinkoviti protiv: Travnatih
Neučinkoviti protiv: Zemljanih, Otrovnih, Kamenih, Duhova
Bez učinka na: Čelične

 Psihički Pokémoni 

Psihički Pokémoni imaju snažne mentalne sposobnosti povezane sa psihom, kao što su telekineza, telepatija i predviđanje budućnosti. Također imaju visok Special Attack. Primjeri Psihičkih Pokémona jesu: Smoochum, Gardevoir, Chimecho, Mr. Mime, Mewtwo, Alakazam, Starmie, Mime Jr. i Mew. Psihički Pokémoni spadaju među najpametnije Pokémone. Mogu naučiti nevjerovatno veliku raznolikost napada. Neki mogu naučiti tehnike poput Oporavka (Recover) kako bi povratili zdravlje, ili Smireni um (Calm Mind) za povećanje snage. Neki moćniji napadi Psihičkog tipa jesu Psi zrake (Psybeam), Zbunjivanje (Confusion) i Psihička (Psychic).

Slabost na: Bube, Mračne, Duhove
Otpornost na: Borbene, Psihičke
Super učinkoviti protiv: Borbenih, Otrovnih
Neučinkoviti protiv: Psihičkih, Čeličnih
Bez učinka na: Mračne

 Kameni Pokémoni 

Kameni Pokémoni povezuju se sa stijenama i planinama. Primjeri Kamenih Pokémona jesu: Onix, Geodude, Corsola, Golem i Sudowoodo.

Kamene Pokémone ne bi smjeli zamijeniti sa Zemljanim Pokémonima. Kameni Pokémoni napadaju bacajući ili razbijajući kamenje, dok Zemljani Pokémoni napadaju koristeći samu zemlju, pogotovo pijesak. Doduše, većina kamenih Pokémona imaju dvostruki tip Kameni/Zemljani. Neki moćniji Kameni napadi jesu Bacanje kamenja (Rock Throw), Odronjavanje (Rock Slide) i Drevna moć (Ancientpower). Neki od "čistokrvnih" Kamenih tipova jesu Nosepass, Sudowoodo, Bonsly i Regirock.

Slabost na: Borbene, Travnate, Zemljane, Čelične, Vodene
Otpornost na: Vatrene, Leteće, Normalne, Otrovne
Super učinkoviti protiv: Buba, Vatrenih, Letećih, Ledenih
Neučinkoviti protiv: Zemljanih, Čeličnih

 Čelični Pokémoni 

Čelični Pokémoni napravljeni su ili obloženi čelikom ili željezom (Registeel je iznimka; niko ne zna od kojeg je materijala zapravo napravljen). Obično posjeduju veoma visok Defense i većina napada uzrokuje malu štetu zbog njihovog neprobojnog čeličnog omotača. Jedni su od dva nova tipa uvedena u Pokémon Gold i Silver videoigrama. Primjeri Čeličnih Pokémona jesu: Steelix, Scizor, Aron, Magnemite i Magneton. Čelični Pokémoni imuni su na Trovanje. Neki od moćnijih Čeličnih napada jesu Metalna pandža (Metal Claw), Čelično krilo (Steel Wing) i Željezni rep (Iron Tail). Mali broj tipova dobar je protiv Čeličnih Pokémona. Jedini "čistokrvni" Čelični Pokémoni jesu Mawile i Registeel.

Slabost na: Borbene, Vatrene, Zemljane
Otpornost na: Bube, Mračne, Zmajeve, Leteće, Duhove, Travnate, Ledene, Normalne, Psihičke, Kamene, Čelične
Imunitet na: Otrovne
Super učinkoviti protiv: Ledenih, Kamenih
Neučinkoviti protiv: Električnih, Čeličnih, Vodenih, Vatrenih

 Vodeni Pokémoni 

Vodeni Pokémoni temelje se na bićima koja žive u vodi, i njihove su moći izravno povezane s vodom. Primjeri Vodenih Pokémona jesu: Squirtle, Totodile, Mudkip, Corsola, Staryu, Remoraid, Seaking i Magikarp. Neki moćniji napadi Vodenog tipa jesu Vodena pumpa (Hydro Pump), Mutna voda (Muddy Water) i Vodeni top (Hydro Cannon).

Slabost na: Električne, Travnate
Otpornost na: Vatrene, Ledene, Čelične, Vodene
Super učinkoviti na: Vatrene, Zemljane, Kamene
Neučinkoviti protiv: Zmajeva, Travnatih,Vodenih

Kategorija:Pokémon čudovišta

en:Gameplay of Pokémon#Pokémon types
es:Pokémon#Tipos de Pokémon
pt:Pokémon (espécie)#Tipo